CELEX: C2005/057/47
Language: da
Date: 2005-03-05 00:00:00
Title: Sag T-470/04: Sag anlagt den 19. november 2004 af Thomas Peyker mod Kommissionen for De Europæiske Fællesskaber

5.3.2005   
            
            
               DA
            
            
               Den Europæiske Unions Tidende
            
            
               C 57/28
            
         Sag anlagt den 19. november 2004 af Thomas Peyker mod Kommissionen for De Europæiske Fællesskaber
   (Sag T-470/04)
   (2005/C 57/47)
   Processprog: fransk
   Ved De Europæiske Fællesskabers Ret i Første Instans er der den 19. november 2004 anlagt sag mod Kommissionen for De Europæiske Fællesskaber af Thomas Peyker ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Kommissionens afgørelse om tildeling af »optjente« points samt af afgørelsen om ikke at forfremme sagsøgeren til lønklasse A6 i forfremmelsesåret 2003.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag har anfægtet ansættelsesmyndighedens afslag på at forfremme ham til lønklasse A6 i forfremmelsesåret 2003, samt tildelingen af de points for fortjeneste/prioritet, der udgør sagsøgerens »optjente« points, som efter hans mening er utilstrækkelige.
   Sagsøgeren har til støtte for sine påstande anført, at der er sket tilsidesættelse af vedtægtens artikel 43 og 45 samt af principperne om forbud mod forskelsbehandling og om ret til en karriere.
   Sagsøgeren har herved anført, at afslaget på at tildele ham supplerende særlige prioritetspoints alene af den grund, at han, selv om han var blevet foreslået til forfremmelse af sit generaldirektorat i det foregående forfremmelsesår, ikke faldt ind under grænsen på 150 % af mulighederne for forfremmelse, indebærer, at han sidestilles med de tjenestemænd, som ikke var blevet foreslået af deres overordnede i det foregående forfremmelsesår, hvilket er i strid med det gældende princip om, at fortjeneste er det afgørende kriterium ved enhver forfremmelse.
   I øvrigt blev de foreløbige prioritetspoints i det foreliggende tilfælde tildelt uden hensyntagen til de bedømmelser, der var udfærdiget for referenceperioden, og uden foretagelse af en sammenligning af fortjenesterne.